12-04-2019

Pressemeddelelse

**Kobelco præsenterer automatiseret gravemaskine og Engcon tiltrotator på Bauma**

**På Bauma messen 2019 præsenterer en af verdens største producenter af gravemaskiner, Kobelco Construction Machinery, i samarbejde med Leica Geosystems og Engcon en automatisk grave- og tiltrotatorfunktion.
– Det er en spændende løsning, som vi har udviklet sammen, siger Krister Blomgren, administrerende direktør i Engcon Group.**

Et af Engcons nøgleord er "One Step Ahead", og det blev befæstet i sin sande betydning på årets udgave af Bauma, hvor maskinerne bliver præsenteret i forbindelse med lanceringen af en unik verdensnyhed.

Kobelco Construction Machinery Europe B.V. (KCME), Leica Geosystems og Engcon fremviser nu verdens første tiltrotatorkompatible maskinstyringssystem på en Kobelco SK210LC-10 gravemaskine. Systemet kombinerer den nyeste 3D Machine Control-teknologi (3DMC) fra Leica Geosystems med den førende tiltrotatorteknologi fra Engcon.

Med det nye system kan man automatisk kan styre bommens bevægelse op og ned samt position, tilt og rotationsvinkel på redskabet med en enkelt bevægelse af grebet. Systemet er meget fleksibelt, hvilket betyder, at maskinføreren kan vælge mellem Auto Boom Control, Auto Bucket Control, Auto Tilt Control og Auto Rotation Control eller en kombination af de indstillinger, der er nødvendige for at give maskinførerenmaksimal kontrol.

– Sammen har vi udviklet denne funktion, som vi synes er meget spændende. Samarbejdet er forløbet utrolig godt, og det var sjovt at se gravemaskinen med Engcon udstyr og al automatikken på messen. Den får utrolig meget opmærksomhed og mange positive reaktioner, siger Krister Blomgren, administrerende direktør i Engcon Group.

Bauma messen er verdens største messe inden for bygge- og anlægsbranchen. I løbet af syv dage samles mere end en halv million besøgende, over 3.000 udstillere og næsten 1.500 journalister.

– Bauma messen er virkelig "the place to be" for alle i bygge- og anlægsbranchen. For os er det oplagt at være til stede der. Det er virkelig givende at møde alle interesserede og præsentere os selv og vores produkter, siger Krister Blomgren.

En fuld europæisk lancering af Kobelcos automatiske maskinstyringssystem og tiltrotatorsystem er planlagt til første kvartal af 2020.

Det automatiske maskinstyringssystem kan ses i brug på Kobelcos udendørsstand nr.: FN.1016
Engcon kan findes på udendørsstand nr.: FM.708/3 og Leica Geosystems i Hall A2 stand 137.

**Kontakt:**
Mediekontakt Sten Strömgren, Engcon Group | +46 [0]70 529 96 32
Mediekontakt Kobelco: +44 165 268 00 60 eller e-mail kobelco@rbpagency.com
Mediekontakt Leica Geosystems: +41 417 27 89 60 eller e-mail penny.boviatsou@leica-geosystems.com

*engcon er verdens førende producent af tiltrotatorer (håndledsfunktion til gravemaskiner) og tilhørende redskaber, som øger gravemaskiners fleksibilitet, præcision og sikkerhed. Med viden, engagement og et højt serviceniveau skaber vi succes for vores kunder.*

*engcon er en større koncern bestående af moderselskabet engcon Holding AB med sæde i Strömsund i Sverige, og derudover 9 salgsselskaber på de respektive markeder Sverige, Norge, Finland, Danmark, England, Tyskland, Frankrig, Holland og Nordamerika (USA og Canada). Ansvarlig for de øvrige markeder er engcon International. engcon-gruppen omsatte i 2017 for ca. 1000 mio. SEK med ca. 250 medarbejdere. engcon blev grundlagt i 1990.* [*www.engcon.com*](http://www.engcon.com)